

**Kuvendi Komunal**

**Shërbimi për Punë të Kuvendit**

**Komiteti për Politik e Financa**

**11 Nr.\_\_\_\_\_\_\_\_\_\_\_\_\_\_\_/18**

**Klinë, dt.10.9/2018**

 **E K S T R A K T - P R O C E S V E R BA L I**

I seancës së V-të të KPF-së, mbajtur, më 10.9/2018 në sallën e Kuvendit komunal të Klinës, më fillim në ora 10:00.

 Rendi i ditës:

1. Arsyetimi i mungesave,
2. Shqyrtimi dhe miratimi i procesverbalit të seancës së kaluar
3. Shqyrtimi i Draft - buxhetit 2019-2021 (ref. Drejtoria e FEZH)
4. Shqyrtimi dhe vërja ne diskutim publik i ndryshimeve dhe plotësimeve të Rregullores për tarifa, ngarkesa dhe gjoba komunale.
5. Shqyrtimi i kërkesave të arritura për KPF Korrik-Gusht 2018,
6. Të ndryshme.

Pjesëmarrës në këtë seancë janë kryetari i komunës, 6 anëtaret e KPF-s, 2 auditorët e brendshëm (Mhill Prenaj dhe Arsim Culaj), OJQ “ Zana”, “Koha” dhe drejtorët, Naser Morina e Aziz Desku.

**Fadil Gashi, kryesues**, përshëndeti të pranishmit, anëtarët e KPF-së dhe pjesëmarrësit tjerë, i cili tha: besoj e keni marrë materialin, të anëtarët e KPF-s kam një kërkesë të ndryshohet propozim vendimi për rialokimin e mjeteve, te hyjë propozim vendimi për rialokimin e mjeteve.

Kam njoftim për Blertën, nëse ka dikush urdhëroni për rendin e ditës, me 6 vota pro miratohet rendi i ditës.

**I. Arsyetimi i mungesave, mungon vetëm Blerta Gashi.**

**II. Shqyrtimi i procesverbalit të seancës se kaluar.**

**-Arsim Culaj**, kam një vërejtje për atë se është thëne auditorët e brendshëm, e duhet të jetë auditorët e jashtëm, kërkoje që të përmirësohet, me 6 vota për miratohet procesverbali i seancës se kaluar.

**III. Shqyrtimi i Draft Buxhetit 2019-2021 (ref. Drejtoria e FEZH)**

-Kryesuesi, fjalën e ka Aziz Desku- Drejtor i FEZH,

**-AzizDesku**, besoj se e keni marre materialin për draft buxhetin për vitin 2019-2021, keni pasur kohë ta shqyrtoni.

Buxheti i vitit 2019 për ndryshim nga ai i vitit 2017 ka rritje, për projekte kapitale 2 milion e 740 mijë, mallra dhe shërbime 1 milion e 700 mijë.

Grandi i përgjithshëm nuk ka qene i mjaftueshëm si ne Arsim dhe Shëndetësi, ku ka ndryshime, nga grandi i përgjithshëm i Komunës është ndare edhe një fond shtesë prej 40mij euro. Kërkesa jone për rritje ka qene edhe për bujqësi, për fermerët kjo kërkesë është në ministrin e financave. Subvencionet do të rriten për 75.000 kurse për mallra dhe shërbime do të zvogëlohen. Kemi bere përpjektë që të inkorporohen edhe ato projekte qe kanë dale nga debati me qytetar. Kjo është një paraqitje e shkurtër dhe ju anëtare të komitet për politikë dhe financa mund të bëni pyetje.

**-Fadil Gashi**, hapi debat rreth buxhetit.

**-Enver Berisha**, duke u bazuar në atë se ky projekt është një vendim i rëndësishëm qe komuna e nxjerr për këto 3 vite, dua të besoj se drejtori i financave e ka pasur parasysh të gjitha rrethanat dhe nga kjo mendoj se pjesa me e madhe është e pranueshme dhe i japin vizën për kuvend.

**-Tun Dedaj**, pajtohem me këtë që është paraparë por kam këtë kërkesë, që Drejtorisë për Kulturë, Rini dhe Sport, t’i rritet buxheti për 100 mije euro dhe ato të dedikohen fshatit Deiq, për ujë, kanalizim.

**-Avni Gashi**, parimisht në vija të trasha pajtohem por kërkoj një sqarim shtesë të kërkesa e trotuarit në Zabergjë, a është edhe te shkolla ne Çabiq, kurse për të tjerat flasim ne asamble.

**-Enver Berisha**, drejtori e pat fjalën për bujqësi, sepse ne të kaluarën nuk kam qene i kënaqur me buxhetin që është ndare andaj kërkoj që të jetë më i madh.

**-Aziz Desku**, e kemi përsëritur të njëjtën kërkese për rritje 75 mije euro për Drejtorinë e Bujqësisë.

**-Enver Berisha**, po nëse nuk realizohet nga ministria e Financave, a munden me i marr prej projekteve kapitale?

**-Aziz Desku**, po kemi vërejtje prej auditorëve si keq- planifikim.

**-Enver Berisha** ne kuadër të Drejtorisë së Bujqësisë e kemi kategorinë për projekte kapitale por të rritet.

**-Kryetari Elezaj**, po ndërlidhem me atë qe e tha Avniu dhe Tuna, besoj se është një kërkesë e arsyeshme për ato që i tha Azizi mundemi edhe prej mallrave dhe shërbimeve të ndajmë mjete për bujqësi

**-Fadil Gashi**, të investimet drejtori tha po e presim vendimin e Ministrisë se Financave, por nëse i presim ata po na i kufizojnë të drejtat tona si komunë për planifikimin e projekteve, andaj në këtë debat nuk mundemi me ia vënë gurin- me e ndryshuar, ne jemi me iu ndihmuar blegtorët, pemëtarët, por ata ne ministri të financave po luajnë më ne. Mendoj se për këto duhet komuna vet t’i arsyetojë se ku ka nevojë t’i orientojë projektet.

Kisha kërkuar me e gjetur një modul që mos të pajtohemi gjithherë me ata të Ministrisë së Financave.

**-Enver Berisha**, për të mbështet ketë që e thati, mund të them se Istogu e ka pasur dyfish më të madh buxhetin për bujqësi ,krahasuar me komunën tonë.

**-Tun Dedaj**, unë i mbështes ato qe u thane por shtrimi i sheshit ne gurë si po përfundon ?

**-Aziz Desku**, të sheshi kemi obligime të bartura nga viti i kaluar, edhe 258 mij euro të cilat duhet ti marrim për bartje dhe të ruhet si kod.

-**Kryetari Elezaj**, sheshi te (Mujë Krasniqi) duhet të rinovohet, ne po bëjmë të pamundurën që projektet të jene sa më cilësore.

**-Tun Dedaj**, e kemi votuar atë buxhet dhe me shqetëson se paret kane qene të zotuara, për ato shtese dhe se ku kane shkuar ato me intereson.

**-Kryesuesi**, kush është të përcillet në kuvend ? me 6 vota pro miratohet që të shkoj në kuvend.

**IV. Shqyrtimi dhe vërja ne diskutim publik i ndryshimeve dhe plotësimeve të rregullores për tarifa, ngarkesa dhe gjoba komunale**

**-Kryesuesi**, ju e dini se e kemi marre vendimin e kësaj draft rregulloreje por kisha më propozuar me i miratuar që të dërgohet në kuvend.

**-Enver Berisha**, kjo duhet të shkoj ne debat publik dhe se kemi kohë dhe jam për të kaluar pa debat- në kuvend.

**-Kryesuesi**, kush është për? Me 6 vota miratohet vënia në shqyrtim publik te rregullores.

**V. Shqyrtimi i kërkesave të arritura për KPF korrik-gusht 2018.**

**-Kryesuesi**, kërkesat të cilat na i kane sjelle në mënyre elektronike, OJQ Koha ka kërkesë më ju shpërndare kërkesa për vendosje të varrezat në Dobërdol, e cila kërkese është nga banoret e fshatit Dobërdol, po ashtu ka një rekomandim të KPF-s të datës 12.07.2017, hapi debat rreth kësaj kërkesë.

**-Enver Berisha**, nëse ka ardhës kërkesa pa atë të rekomandimit të KPF, me kërkuar ta bëjnë drejtoritë një raport.

-Kërkesa e fshatit Jagodë, Avdyl Berisha për dhënien e një pjesë të tokës 28 ari për varreza ( pronë shoqërore). A pajtoheni që me e pasur të njëjtin fat sikur e para, edhe kjo të shkojë si të tjerat?

Kërkesa tjetër e Fazli Marmullahut dhe Shahe Marmullaku ku kërkojnë që të ju lejohet ndërtimi në pronës e tyre.

**-Kryetari Elezaj**, bëhet fjalë për një pronë tek stacioni i trenit, ku është parapare të ndërtohet një çerdhe apo shkollë, dhe se ati nuk i lejohet ndërtimi sipas planit urbanistik, për këtë duhet me e pa zyra ligjore se ka mundësi apo jo, duhet të japim përgjigjet e njëjta për të gjitha rastet.

**-Kryesuesi**, kemi pasur edhe më pare raste të tilla, ku kane kërkuar të mos ju preket prona private.

**-Kryetari**, me harta zonale shikohet mundësia tu epet përgjigje të gjitha kërkesave të njëjta

**-Kryesuesi**, ne e kemi lenë që të harmonizohemi me dy drejtorit dhe zyra ligjore.

-**Tun Dedaj**, shoh se ju kane bëre padrejtësi këtyre pronareve me iu ndaluar me ndërtuar në pronën e vet, nuk është mire.

**-Enver Berisha**, nëse janë të një rangu besoj se kanë ndryshime dhe dallojnë situatat, është një pronë në mes të qytetit, po pajtohem me pas një raport.

**-Kryesuesi**, kërkesa të njëjta por ne pakete duhet të kenë një zgjidhje

**-Kryetari Elezaj**, me hartat zonale mund të ketë një zgjidhje, projekt ky i cili duhet të kryhet deri në fund të tetorit

**-Kryesuesi**, a pajtoheni që prej drejtorive të merret një raport, konstatoj qe me 6 vota për miratohet.

**VI. Të ndryshme**.

**-Kryesuesi**, është një çështje qe duhet bere një rialokim të mjeteve për mallra dhe shërbime.

**-Enver Berisha**, po merremi vesh qe me e kaluar këtë kërkesë në kuvend, pyes rreth dy pronave të fusha e sporteve pra të Dukagjini dhe për minierën e Boksitit.

**-Kryetari Elezaj**, 20 % duhet të u paguhet punëtorëve të ish- Malishganit, këtë duhet ta beje komunat, bartja e pronës nuk mund të behet pa kompensimin të 20%.

**-Enver Berisha**, për këto dy prona, mendoj se kane vlerë të madhe, si tek fusha e sportit ashtu edhe të miniera e Boksitit, unë e vlerësoj ketë hap të marre.

**-Kryetari Elezaj**, është nënshkruar një memorandum i bashkëpunimit ku hyn edhe miniera e boksitit, edhe miniera është heq nga AKP-ja, po presim se edhe kjo një ditë të vihet në rëndë dite në qeveri, dhe të shpallët sikur ato të tjerat për të kaluar ne pronë shoqërore komunale.

**Procesmbajtësi: Kryesuesi:**

**Zenun Zeqa Fadil Gashi**